ToekomsVenster: Bekering is die begin van 'n nuwe dag | Maroela Media
Foto: Andy Brunner/Unsplash
Die Here gryp nie in die lug nie maar wil ons tot stilstand bring.
Veronderstel jy bedryf 'n besigheid en die winste daal dramaties, kliënte is ontevrede, dit voel of alles rondom jou inplof. Wat maak 'n mens? Uiteraard kom 'n mens tot stilstand, sit rondom tafel en hou kajuitraad. Wat is hier aan die gang, vra jy.
Julle soek na moontlike redes. Julle vra pro-aktief wat gedoen kan word om situasie te beredder. Julle oorweeg verskillende opsies. Julle dink na en gee rekenskap.
Ook wat ons situasie in Suid-Afrika betref is dit die aangewese ding om te doen naamlik om te vra of daar 'n korrelasie is tussen dit wat gebeur en die stand van die kerk. Is dinge besig om in te plof omdat ons nie is waar ons moet wees nie?
Dit kan verwys na mense se persoonlike lewe, die gemeente of geloofsgemeenskap as sodanig, die kerk nasionaal en ekumenies gesproke.
Die Here is dalk nie ver verkeerd as dit by ons verbintenis aan Hom kom nie.
Die opmerklike van ons teks is dat die Here nie sondermeer die verhouding tussen ons en Hom kanselleer of opsê nie. Hy kom ons met 'n arsenaal genade tegemoet. Waarom sou Hy ons andersins roep tot inkeer as Hy van plan was om die verhouding te termineer?
Bekering is die begin van 'n nuwe dag, dit is hoop wat hier vergestalt word.
"Ons het U nodig. Ons erken en bely dat ons dalk iewers die aangewese pad byster geraak het".
Tekens daarvan is liefdeloosheid, 'n kritiese lewenshouding, haatdraendheid, ens. Die Heilige Gees wil ons hierin begelei.
Is ons nog waar ons veronderstel is om te wees?
Dink aan die sewe gemeentes in Klein Asië. By twee sê die Here is alles in orde, met vyf is Hy nie ten volle tevrede nie.
As God na die kerk in Suid Afrika kyk, wat sou Hy van ons sê? Sou hy baie tevrede wees of dalk ernstige probleme met ons hê?
vir een mens om na die Here te keer en te bid, sal die Genade van God nie slaag nie ons moet as 'n volk op ons kniee gaan en bid dat die Here ons oortredinge vergewe en ons moet aanhou bid vir Vergifnis en Genade maak soos ons grootvaders en boere wat die vreemde land ingegaan het, hulle het tot God gebid vir Hulp, Veiligheid en Genade om hulle veilig te hou teen die aanslae wat oor hul pad gekom het hulle het die Hulp van die Here ontvang omdat hulle gebid het en geglo het dat daar 'n… Lees meer »